# Protokoll fra årsmøte i TRONDRUDMARKA VEGSAMVIRKE SA

# Lørdag 26. februar 2022 kl. 09.30-11.00

Møtested: Nystølkroken, *fremmøte: 46 personer.*

1. **Godkjenning av innkalling, valg av referent og valg av møteleder.**

Innkallingen godkjennes.   
Herbrand Haraldseth velges som referent og formannn Tore Ness ble valgt til møteleder.

Det kom forslag om at det informeres om tidspunkter for årsmøtet via årlig faktura for veg og vel. Formann forklarer at det er vanskelig å koordinere dette da denne fakturaen går også til andre områder i Nesfjellet. Styret vil se på saken.

1. **Årsberetning fra styret for 2021.**

Årsberetningen leses høyt av leder i Vegsamvirket.

Ingen spesielle kommentarer fra Årsmøtet, årsberetningen godkjennes.

1. **Regnskap 2021.**

Regnskapet presenteres av formann.

Inntekter kr. 447.010,- i 2021 mot kr. 326.396,- i 2020 (økning på kr 120.614,-).

Utgifter kr. 275.017,- i 2021, mot kr. 213841,- i 2020 (økning på kr.61.176,-).

Årets overskudd er på kr. 169.867,- og er tillagt egenkapitalen.

Bankinnskudd er pr. 31/12-21 på kr.804.158 ,-

Sum gjeld og egenkapital er kr. 1.019.045,-

En faktura er feilført i regnskapet for 2021, og dermed ser vintervedlikeholdet høyere ut enn normalt. Etter retting fremstår vintervedlikeholdet og sommervedlikeholdet er omtrent som i 2020.

Årsmøtet spurte om det er mulig å fremheve enda tydeligere hvor mange som betaler i bomkassa ved Trondrud. Formann viser til årsberetningen og kommentaren der.

1. **Revisors beretning og godkjennelse av regnskapet for 2021.**

Revisor godkjenner regnskapet.

Ingen kommentarer/spørsmål fra årsmøtet og revisorberetningen samt regnskap godkjennes.

1. **Saker fra styret**
   1. **Vedtektsendringer i paragrafene 2, 4 og 11.**

Årsmøtet påpeker at iht. vedtektene kan man ikke gjennomføre vedtektsendring uten skriftlig innkalling. Da dagenes møte ikke er skriftlig innkalt kan forslaget til endring følgelig ikke godkjennes. Det pekes tilbake til forslaget under punkt 1 i årsmøtet rundt at skriftlig innkalling kan skje via årlig fakturering. Styret ser videre på dette. Vedtektsendringene tas opp igjen til neste årsmøte.

* 1. **Veiskilt Nystølsikten.**

Dette er ikke en sak for styret i vegen, men en sak til Nesbyen Kommune.

1. **Årsavgift og bomavgift for 2023**.

Styret foreslo følgende økninger i avgiftene:

* Bomavgift økes til kr. 40,- (fra kr 20,-).
* Årsavgift økes til Kr. 2.000,- for hyttene i området.
* Bomavgift årskort kr. 300,- for vinterkjøring for personer uten hytte i området vårt.

Årsmøtet fremmet en rekke spørsmål i denne sammenhengen, og en lengere diskusjon rundt tema fulgte. Bakgrunnen for diskusjonen er at vegens standard siste årene er redusert. Det antas at generell økt trafikk ifm økt bruk av hyttene, i tillegg til utbyggingen av nye hytter og infrastruktur er hovedgrunnene til dette. Årsmøtet er splittet i om utgiftene for å gjenopprette standarden på veien bør tillegges andelsavgiften, årsavgiften eller reaktiv innhenting av kapital knyttet til reell kost for oppgraderingen.

Årsmøtet kommuniserer en usikkerheten rundt hvilken skattemessig posisjon vegsamvirket kommer i ved innhenting av større inntekter. Hvis utgiftene til oppgradering av veien ikke kan utgiftsføres vil økt inntekt medføre skatteutgifter som kommer som et tillegg til totalkostnaden for prosjektet. Styret bes undersøke dette ytterligere.

Det spilles inn forslag om å dele jobben med å oppgradere veien i to. Del 1 innebefatter oppgradering/etablering av grøfter og stikkrenner. Dette vil kunne gi et bedre bilde av hvilke strekninger av veien som reelt sett må oppgraderes/prioriteres. Del 2 vil være å gjennomføre disse oppgraderingene. Kostnadene foreslås dekket ved utligning.

Årsmøtet ønsket ikke å gå for en oppdeling av oppgradering j.fr overnevnt forslag.

Årsmøtet ønsket heller ikke å gjennomføre en inndekking av kostnadene via utligning.

Årsmøtet besluttet å øke årsavgiften iht. styrets forslag. Økningen skal sees som midlertidig og knyttet til oppgraderingsbehovet.

Eventuelle justeringer av andelstilskudd må spilles inn som en vedtektsendring.

1. **Budsjett 2023**

Det budsjetteres med en økning i årsavgiften fra 2023.

1. **Utbedrings-plan og arbeidsprogram for vegen vår.**Styrets plan for utbedringer er beskrevet i dokumentet «SAK 6: ÅRSAVGIFT FOR 2023 KR. 2.000,- » Styret vil iverksette denne planen iht. inntektsgrunnlaget som foreligger.
2. **Orientering om Trondrudvegen og det som skjer der.**

Leder informerer kort om Trondrudvegen. Det jobbes med utbedringer basert på rapporten som er utarbeidet av Løvenskiold Vei og Plan AS. Både leder Tore N og styremedlem Ole Johnny M sitter nå i styret for Trondrudvegen.

1. **Valg:**

* Leder Tore Ness og varamedlem Bård Asle Haraldseth er på valg.   
  Valgkomiteen foreslår gjenvalg på begge to.   
  Årsmøtet støtter forslaget og begge gjenvelges
* Styret foreslår gjenvalg av Bjørn Topaas og Ole Ronten i valgkomiteen.

Årsmøtet foreslår å bytte ut Bjørn Topaas.   
Det spilles inn flere kandidater og Anne Eriksen velges.

* Valgkomiteen foreslår gjenvalg av revisorene Rolf Harald Christensen og Kjell Roar Ødeverp. Begge gjenvelges

**Annet.**

Det kom gjennom møtet flere innspill og tanker vedrørende gjeldende vedtekter. Vedtektene kan fremstå utdatert på noen punkter, og forhold rundt regelverk for et samvirkeforetak er ikke godt ivaretatt. Det foreslås derfor å sette ned en gruppe som kan jobbe med et å oppdatere vedtektene. Følgende representanter blir deltakere i denne gruppen:

* + Tor-Henry Spjelkevik
  + Harald Norberg
  + Per Hofseth
  + Anne Trehjørningen
  + Herbrand Haraldseth

Referent: Herbrand Haraldseth Nystølen, 26. februar 2022.